Man vas oor ammunisie en springstofFoto verskaf deur die Valke Josef Markus Fourie (53) het Vrydag in die Bloemfonteinse landdroshof verskyn op aanklag van die onwettige besit van springstof en ammunisie. Ao Lynda Steyn, woordvoerder van die direktoraat vir prioriteitsmisdaadondersoeke (die Valke), het gesê Fourie is Donderdag in hegtenis geneem deur die Valke en ŉ span van misdaadintelligensie in die Noord-Kaap. “Die span het ŉ wenk ontvang dat Fourie ŉ groot hoeveelheid ammunisie en springstof op ŉ perseel in Spitskop naby Bloemfontein stoor,” het Steyn gesê. “Die eiendom is deursoek en beamptes het op kratte vol skerppunt ammunisie (meer as 25 000 patrone) en ŉ houer met springstof afgekom.” Fourie is vrygelaat op borgtog van R5 000 en die saak is tot 19 Augustus uitgestel vir verdere ondersoek.